Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 142/14/4403	Nitra, 13.5.2014
EEČ : 2-32-178-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec XXXXX, nar. XXXXX a maloletého XXXXX, nar. XXXXX, obaja  bytom u matky XXXXX v XXXXX, hoci má k týmto vyživovaciu povinnosť priamo zo Zákona o rodine a rozsudkom Okresného súdu v XXXXX č.k. XXXXX zo dňa 24.10.2005, právoplatným dňa 29.11.2005, bol zaviazaný prispievať na výživu XXXXX sumou 7.500,- Sk (248,95,- Eur) mesačne a na výživu maloletého XXXXX sumou 7.500,- Sk (248,95,- Eur) mesačne, ktoré je povinný platiť vždy do 15-teho dňa v mesiaci vopred do rúk matky počnúc právoplatnosťou rozsudku, od 01.12.2012 si túto povinnosť neplnil a tak do 22.04.2014 (vrátane apríla) dlhoval na výživnom na oboch synov sumu spolu vo výške 8.464,30,- Eur, pričom na základe príslušných rozhodnutí Úradu práce, sociálnych vecí a rodiny XXXXX je XXXXX a matke na maloletého XXXXX vyplácané náhradné výživné vo výške 108,50,- Eur pre každého z nich od 01.08.2013 a matka je z dôvodu neplnenia vyživovacej povinnosti obvineným odkázaná na finančnú pomoc svojej rodiny,   

lebo zanikla trestnosť činu.

Odôvodnenie:

Vyšetrovateľ Okresného riaditeľstva PZ Odbor kriminálnej polície XXXXX uznesením sp. zn. XXXXX zo dňa 26.02.2014 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 24.03.2014 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1, odsek 3 písmeno a), písmeno b) Trestného zákona na skutkovom základe opísanom vo výroku tohto uznesenia a po vykonaní skráteného vyšetrovania predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno h) Trestného poriadku.
 Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinený XXXXX  neprispieval na výživu svojich synov v období od 01.12.2012 a ku dňu 22.04.2014  dlhoval na výživnom sumu spolu vo výške 8.464,30,- Eur.
Z výpovede svedkyne XXXXX č.l. 65-67 sp. zo dňa 22.04.2014 vyplýva, že obvinený XXXXX dlh na výživnom vo výške 8.464,30,- Eur uvedeného dňa vyplatil a  na výživnom nedlhuje žiadnu sumu.  
 Z výpovedí svedkyne aj zo dňa 06.03.2014 č.l. 8-12 a zo dňa  04.04.2014 č.l. 62-64 sp. nevyplýva, že by neplnenie vyživovacej povinnosti obvineným malo trvalo nepriaznivé následky. 
Vzhľadom na to, že trestný čin nemal trvalo nepriaznivé následky a obvinený XXXXX vyživovaciu povinnosť za obdobie od 01.12.2012 do 22.04.2014 vo výške 8.464,30,- Eur dodatočne splnil v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka